**БИОГРАФИЈА ПРОФЕСОРА ДР МИЛАНА А.НЕДЕЉКОВИЋА**

Професор Милан Недељковић рођен је 15.9.1957. у Београду. Дипломирао је на Медицинском факултету у Београду 1982. године. Специјалистичке студије завршио је 1991. године у истој установи, а субспецијализацију из области кардиологије је завршио 2011. године. Магистрирао је на Медицинском факултету у Београду 1989. године из области кардиологије са темом “QТc интервал у акутном инфаркту миокарда”. Докторирао је 1999. године на Медицинском факултету у Београду из области кардиологије са темом “Ергоновински тест у предикцији коронарног артеријског спазма”. Стручно се усавршавао у Презбитеријанској болници у Универзитетском медицинском центру у Питсбургу, САД (2001. и 2002. године). **За редовног професора на Медицинском факултету у Београду изабран је 2013. године.** Био је помоћник директора Клиничког центра Србије за интернистичке гране (2013-2015. године), док је на Клиници за кардиологију био помоћник директора (од 2010 до 2012. године), а начелник „Одељења пријема, специјалистичке амбуланте и дневне болнице“ (од 2003. године). **Редовни је члан Медицинске Академије Српског Лекарског Друштва од маја 2019. године.** Секретар научне групе за Интерну медицину, Академија медицинска наука Српског лекарског друштва постао је 2015-2019. године, а поново изабран 2019-2023. Члан председништва Српског лекарског друштва од 2023. Члан савета Стоматолошког факултета од 2023.године. **Члан Одбора за кардиоваскуларну патологију Српске академије наука и уметностије постао је 2015. године, а поново изабран 2020.** **За иностраног члана Академије наука и уметности Републике Српске изабран је децембра 2021.** Изабран је за гостујућег проферсора Медицинског факултета Универзитета у Бања Луци 2019. године. Председник Српског лекарског друштва од новембра 2023.године.

Од Српског Лекарског Друштва је добио следеће награде

1.Годишња награда Српског лекарског друштва за научноистраживачки рад, 2014. године

2.Златна плакета 150 година СЛД, Српско Лекарско друштво, Београд 2022

3. Годишња награда Српско Лекарско Друштво за „Животно дело“ 2022

Председник је Градске општине „Врачар“ од јула 2016. године, а поново је изабран 2020. године. Ожењен је Јеленом, има синове Милоша (30 год) и Душана (20 год), и ћерке Дуњу (11 година),

Нађу (10 година) и Мила (4 године).

Професор Милан А. Недељковић био је ментор у израдих 7 магистарских, специјалистичких академских, уже специјализације и докторских радова. Учествовао је у реализацији 23 научнa пројеката, док је 2001, 2006. и 2010. године био руководилац научних пројеката код Министарства за науку Републике Србије

**Учествовао је у укупно 868 научних публикација, од чега 81 у водећим стручним научним часописима са Current Contents (CC) или Sciences Citation Index (SCI) листе, а од тога 8 као први аутор.** Објавио је 10 поглавља у уџбеницима и 22 поглавља у монографијама. Поред овога, објавио је 9 чланака у часописима цитираним на MEDLINE (који нису на CC или SCI листи), 108 чланака у часописима који нису цитирани у CC, SCI или MEDLINE базама, 62 чланака публикована in-extenso у књигама апстракта на националним конгресима, 306 публикованих апстраката у зборницима са интернационалних састанака и 272 апстракта публикована у зборницима са националних састанака. **Одржао је 74 предавања по позиву у иностранству на највећим научним састанцима из области кардиологије.**

**У Универзитетској библиотеци „Светозар Марковић“ у Београду урађена је цитираност радова за Проф. др Милана А. Недељковића из база података Science Citation Index од 1989. до 1995. и Web of Science од 1996. до септембра 2023. године. Пранађено је 1018 цитата и 22.499 цитата за радове у оквиру међународних истраживачких пројеката („on behalf“).**

**Укупан број цитата је 23.517**

**Према бази података Scopus вредност Хиршовог индекса (h-index) за Проф. др Милана А. Недељковића износи 18.**

**Професор Милан А. Недељковић био је председник Удружења кардиолога Србије у периоду 2011-2013. године** и организовао је два национална кардиолошка конгреса (18. и 19. конгрес Удружења кардиолога Србије са међународним учешћем) где је био председник Организационог одбора. **Такође**, **био је председник Радне групе за катетеризацију срца и перкутане коронарне интервенције Удружења кардиолога Србије (за период 2013-2015. године)** и организовао је осам међународних конгреса из интерветне кардиологије (BASICS+ (*BelgrAde Summit of Interventional CardiologistS plus*) 2005-2014. године) где је био организациони директор, и где су лечена 293 најтежих кардиолошких болесника.

**Урадио је прве перкутане коронарне интервенције и отворио је салу за катетеризацију срца у Клиничком центру „Бања Лука“ јуна 2007. године,** када је проглашен за почасног члана Удружења кардиолога Републике Српске. Децембра 2022. године отворио је ангио салу у Општој болници Приједор, Репблика Српска, БиХ. **Учествовао је у формирању мреже сала за катетеризацију срца широм Србије**, што је и малим градовима у Србији омогућило приступ савременој дијагностици и лечењу тешких кардиолошких обољења као што је акутни инфаркт миокарда. **Тако је у децембру 2010. године у Здравственом центру „Ваљево“ отворио ангио салу и урадио прве интервенције на срцу, што је урадио и у Здравственом центру „Зајечар“ у марту 2014. године. Зачетник је идеје и организотор отварања ангио сале у Здравственом центру „Ужице“, која је отворена новембра 2011. године.** Својим радом и залагањем, Професор Милан Недељковић имао је пресудан утицај на успех европског пројекта „*Stent for Life*“ у Србији (а који је у Европи започет 2008. године), који је за циљ имао управо децентрализацију и унапређење лечења болесника са акутним коронарним синдромом, са циљем достизања европских норми у лечењу ових болесника.

**Професор Милан Недељковић је увео две велике интервентне кардиолошке методе у Републици Србији, и први је извео интервенције перкутане замене стенозиране аортне валвуле (енг. *TAVI –Transcatheter Aortic Valve Implantation*) код осам болесника (2014. 2015. 2016.године), као и интервенције перкутаног затварања аурикуле леве преткоморе (енг. *LAAC - Left Atrial Appendage Closure*) код три болесника са атријалном фибрилацијом и високим ризиком од крварења (2014. и 2015.године).** У вези са овим, објавио је два рада у Војносанитетском прегледу 2016. и 2017. године који су везани за прва искуства у Србији у перкутаној замени стенозиране аортне валвуле и перкутаног затварања аурикуле леве преткоморе. Професор Недељковић је координатор TAVI програма за Србију у оквиру *„Transcatheter Valve Treatment (TCVT) Long-Term registry of the EURObservational Research Programme“*. Као резултат свега добио је 2014. годишњу награду Српског лекарског друштва за научно истраживачки рад. У клиничку праксу у Србији увео је ергоновински тест у откривању коронарног артеријског вазоспазма (1999. године), што је била и тема његовог доктората, који је објављено у *The American Journal of Cardiology* 2001. године.

**Професор Милан Недељковић је оснивач и први председник Огранка Америчког удружења кардиолога за Србију и Републику Српску** **(енг. *Consortium Chapter of the American College of Cardiology,* 2015-2018)**, и организово је три конгреса у организацији овог Огранка (*„Практични аспекти и компаративна анализа ACC/AHA и ESC препорука у Србији - PRACSIS“, 2016, 2017, 2018*). Такође, он је био национални координатор за Србију за водиче клиничке праксе Европског удружења кардиолога (2013-2017). Један од резултата његовог рада је и велика национална конференција посвећена имплементацији европских препорука у Србији (*„Практични аспекти имплементације ЕСЦ преопрука у Србији 2014 – ПЕПС 2014“, Београд, 29-30. октобар 2014. године*).